Die Chinese virtuoos-pianis Lang Lang en sy model Vladimir Horowitz, die "Laaste Romantikus" | LitNet
Cara Kleynhans 2012-11-28
'n Algemene bewering is dat die hedendaagse klassieke pianis as 't ware teer op die oorblyfsels van 'n oorgelewerde tradisie van die eens dinamiese virtuoos van die Romantiek (Taruskin 1995:140; Rockwell 1991:123; Barth 1991:554). Hierdie siening aangaande die hedendaagse klassieke pianis se status in die musiekgeskiedenis word aangehelp uit die pianiste se eie geledere. Die verlange na 'n vergange tydperk of die sogenaamde "goue eeu van die pianistiek" het al 'n refrein in die literatuur oor klavierspel geword (Dubal 2004:xiv; Hamilton 2008:3–4, 10). Ook die Chinese virtuoos-pianis Lang Lang (Anon. 2003) roem op sy verbintenis met die "Laaste Romantikus" in die vorm van sy onderwyser Gary Graffman: "Mr. Graffman is a pupil of [Vladimir] Horowitz, so there is a great, great tradition there." Die doel van hierdie artikel is om die hedendaagse klaviertradisie as 'n moontlike voortsetting van 'n vervaagde Romantiese klaviertradisie, met spesifieke verwysing na Vladimir Horowitz as die "Laaste Romantikus" se invloed op Lang Lang as die "toekoms van klassieke musiek" (Anon. 2003), te ondersoek.
1.2 Die pianis in die moderne tyd
Teen die einde van die 19de eeu het die moderne musiekwetenskap, asook die beweging vir vroeë musiek (Early Music Movement)1 ontstaan. Gevolglik het opvattings oor die rol van die pianis as interpreteerder onherroeplik verander. Die fokus het mettertyd van die uitvoerder na die komponis en die musiekwerk verskuif (Rosen 2002:172–3).
3.3 "Die pianis as vertoonkunstenaar: Die Chinese virtuoos-pianis Lang Lang se populêre sukses" (2012)
Hierdie artikel bou voort op Kleynhans en Van der Mescht se artikel, "Die pianis as vertoonkunstenaar: Die Chinese virtuoos-pianis Lang Lang se populêre sukses" (2012). Alhoewel dit tot dieper insig sal lei indien die leser die huidige artikel aan die hand van die vorige een lees, word 'n opsomming van die bevindings daarvan hier verskaf.
Allison, J. 2003. Lang Lang concert: Middle Temple Hall, EC4. The Times (VK), 2 Julie. (6 Augustus 2010 geraadpleeg).